Didysis pasagnosis
Didysis pasagnosis (Rhinolophus ferrumequinum) – pasagnosinių (Rhinolophidae) šeimos šikšnosparnių rūšis. Paplitusi Pietinėje Europoje, Šiaurės Afrikoje, Centrinėje Azijoje, Kinijoje, Korėjoje, Japonijoje. Tai didžiausia pasagnosių rūšis. Atstumas tarp išskėstų sparnų siekia 35-50 cm, paties šikšnosparnio dydis 6-7 cm, svoris – apie 30 g. Kūnas padengtas minkštu tamsiai pilkos, rudos spalvos kailiu. Aktyvus naktimis. Minta daugiausiai vabzdžiais, ypač pelėdgalvių šeimos drugiais. Orientacijai naudoja echolokaciją. Žiemoja olose, šachtose.